Tarybos reglamentas (EB) Nr. 567/2004
2004 m. kovo 22 d.
iš dalies keičiantis Reglamentą (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo į Europos Sąjungą sutartį [1], ypač į 2 straipsnio 3 dalį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sąlygų aktą [2], ypač į 57 straipsnio 2 dalį,
atsižvelgdama į Komisijos pasiūlymą,
atsižvelgdama į Europos Parlamento nuomonę,
Kadangi:
(1) 1) 1999 m. gegužės 17 d. Tarybos Reglamento (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai [3] Va skyrius nustato paramos priemonę, skirtą padėti ūkininkams įvykdyti neseniai nustatytus privalomuosius standartus.
(2) 2) dėl įstojimo į ES Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos ūkininkai susiduria su bendrijos teisės aktais nustatytu dideliu skaičiumi naujų standartų, kurių jie turi laikytis nuo stojimo datos arba vėliau. Būtina suteikti paramą, kuri padengtų bent dalį išlaidų investicijoms, kurių reikia norint laikytis minėtų standartų. Todėl turėtų būti nustatytos specialios leidžiančios nukrypti nuostatos, įgalinančios įgyvendinti "standartų atitikimo" priemonę naujose valstybėse narėse.
(3) 3) todėl Reglamentas (EB) Nr. 1257/1999 turėtų būti iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1257/1999 33l straipsnyje įterpiama 2b dalis:
"2b. Nukrypstant nuo 21a, 21b ir 21c straipsnių, nustatant metinės paramos dydį gali būti atsižvelgiama į išlaidas, susijusias su investicijomis, kurių reikia iki stojimo datos, norint įvykdyti Bendrijos nustatytus standartus, kurie yra privalomi ūkininkams nuo minėtos arba vėlesnės datos. Tokia galimybė suteikiama tik pirmiesiems trims paramos laikotarpio metams, vienam ūkiui per metus skiriant ne daugiau kaip 25000 eurų. Šio investavimo laikotarpiu 21c straipsnyje nustatytas proporcingo mažėjimo principas netaikomas. Į pajamų netekimą ir papildomas išlaidas, susidarančias dėl standartų laikymosi, negali būti atsižvelgiama iki investavimo laikotarpio pabaigos.
Pagal pirmą papunktį remiamoms investicijoms negali būti taikoma I skyriuje nustatyta parama."
2 straipsnis
Šis reglamentas įsigalioja 2004 m. gegužės 1 d. įsigaliojus 2003 m. Stojimo aktui [4].
Šis reglamentas privalomas yra visas ir tiesiogiai taikomas visose valstybėse narėse.
Priimta Briuselyje 2004 m. kovo 22 d.